Údolie mládeže

Údolie mládeže je krátka dolina v Levočskej vrchovine (podcelok Levočských vrchov), odvodnená bočným prítokom rieky Poprad.

Leží južne od obce Hniezdne. V okolí sírneho minerálneho prameňa tu vznikli malé kúpele, ktoré zanikli už v roku 1928.

Údolím prechádza žlto-značkovaná turistická trasa od železničnej zastávky Forbasy na vrch Kotník (882, 6 m) a ďalej tiež do Ľubovnianskych kúpeľov (napojenie na červenú značku).

Kategória:Rekreačné strediská na Slovensku
Kategória:Liečebné osady na Slovensku